Základná bunka

Základná bunka alebo elementárna bunka je najjednoduchší element, pomocou ktorého možno replikovať štruktúru kryštálu.

Je to rovnobežnosten, ktorý je jednoznačne určený tromi translačnými vektormi a, b, c a uhlami, nimi zovretými. Mnohonásobným opakovaním tejto bunky sa bezo zvyšku vyplní priestor kryštálu.

Delenie podľa obsadenia atómami 
Podľa obsadenia základnej bunky časticami (atómami, iónmi alebo molekulami) ich rozdeľujeme na:
 P – primitívna (prostá) – častice iba vo vrcholoch
 zložená (centrovaná)
 bazálne centrovaná – častice sú i v stredoch dvoch rovnobežných stien
 A – častice sú umiestnené v stredoch prednej a zadnej steny
 B – častice sú umiestnené v stredoch bočných stien
 C – častice sú umiestnené v stredoch hornej a dolnej steny
 F – plošne centrovaná – častice v stredoch všetkých stien
 I – priestorovo centrovaná – jedna častica navyše v priesečníku telesových uhlopriečok

Pozri aj 
 Kryštál
 Kryštálová sústava
 Kryštálová mriežka

Zdroje 
 
 Obecná mineralogie 

Kryštalografia